《桐谷山房》
明代·胡翰

客从山中来，为言山中居。
种树不作琴，清阴常绕庐。
翛然窗几不，中有竹素书。
上窥圣人奥，下抉百氏殊。
寥寥千古意，问子今何如。
勿学臧与穀，亡羊苦多途。
愿企心斋人，不远复尔初。
归抚庭前柯，应见双凤雏。

作者简介：胡翰，字仲申（一三o七至一三八一），一字仲子，浙江金华人。官衢州府教授。洪武乙酉纂修元史书成，赐白金文绮，辞归卜居长山之阳，学者称曰长山先生。工书，王世贞国朝名贤遗墨，有其书迹。卒年七十五。《宾州续稿》、《金华先民传》.